राज्यसभा सदस्य रहने के बावजूद जब सिन्हा भाजपा में गए तब 1995 में रांची से विधानसभा चुनाव जीते और विपक्ष के नेता चुने गए. उस समय लालू यादव के खिलाफ विधानसभा और उसके बाहर कोई विरोधी बोलने की हिम्मत नहीं जुटाता था. लेकिन कुछ ही दिनों में लालू यादव ने सिन्‍हा से पंगा लेना बंद कर दिया था. दरअसल लालू यादव ने सिन्हा की तरफ़ इशारा करते हुए कह दिया कि कैसे-कैसे लोग जीतकर आ गए हैं, तब सिन्हा ने सदन में खड़े होकर कहा कि आपकी छाती पर मूंग दल कर आए हैं. फिर एक बार लालू ने कहा कि अधिकारी क्या जानेंगे लोकतंत्र क्या होता है, इस पर सिन्हा का जवाब था, आपको अगले बीस साल लोकतंत्र पढ़ा सकते हैं.